**Versenykiírás**

**Régiós Ízek Versenye a Hosszúasztal Pikniken**

**Emlékszel még a kemencék, sparheltek, régi zománcos fazekak hangulatára, ízeire? Van, aki tovább viszi a gasztronómiai hagyományokat a településeteken? Vagy éppen sokkal jobbat készít, mint régen a nagymamád? Tarts velünk, és elevenítsük fel együtt a múltat, vagy mutassuk meg a jelen ízeit!**

2024. június 23-án nem csak Magyarország leghosszabb asztalát szeretnék felállítani, hanem egyben az Európa Kulturális Fővárosa régió tradicionális ételeit is szeretnénk megmutatni. Ehhez a Ti segítségetekre is szükség lesz!

Készítsd el, és hozd a piknikre a településedre jellemző hagyományos ételeket, italokat, mi pedig az abroszokkal leterített asztalok mellett, zenészekkel és különböző mutatványos programokkal fokozzuk majd a vidám hangulatot!

A tradicionális ételeket, ízeket bemutató asztalokat egy háromtagú zsűri látogatja végig a Piknik során és az alábbi szempontok szerint értékeli a kóstoltakat, látottakat:

* **alapanyagok kiválasztása és az elkészítés technikája**
* **az ízek harmóniája**
* **az ételek esztétikája, tálalása**

A zsűritagok maximum 5-5 pontot adhatnak mindegyik elemre.

A zsűri idén is nívós személyekből áll, úgymint:

* Forrai Miklós - Casa Christa Agriturismo tulajdonosa
* Forrai Kriszta - Casa Christa Agriturismo tulajdonosa
* Streit Krisztina DESSZEReTlek torta és desszertműhely tulajdonosa
* Varga László – Balatoni Kör tagja, Balatoni Kulináris Műhely ügyvezetője, Rolling Chef food truck tulajdonosa
* Gyukli Krisztián - Éltető Balaton -felvidékért Egyesület tagja, Balatoni Kör tagja, A Rizling Generáció egyesület elnöke, a Gyukli Pince tulajdonosa

**A zsűri a 3 legjobbnak ítélt régiós asztalt díjazza.**

A három kiválasztott ételt bemutató asztaltársaság (legfeljebb 6 fő/asztal) tagjai egyenként 1-1 belépőt kapnak a Gyárkert Kultúrpark szabadon választott koncertjére, és asztalonként 50.000 Ft értékű EKF ajándékcsomagot nyernek.

A 3 legjobb asztal mellett egy további a **“A Bakony-Balaton régió legizgalmasabb asztala - ZSŰRI KÜLÖNDÍJÁT”** kapja, melynek nyereménye egykülönleges EKF ajándékcsomag

**Maximum 20 asztaltársaság nevezését tudjuk fogadni!**

**Kizárólag olyan készételeket várunk, amelyek nem igényelnek melegítést, további főzés-sütést, mert a helyszínen nincs áramforrás, továbbá a tűzrakás és nyílt láng használata TILOS!**

**Jelentkezés:**

A Verseny 2024. június 23. napján kerül megrendezésre Veszprémben, a Kolostorok és Kertek – Veszprémvölgy helyszínen.

A Versenyen való részvétel ingyenes, de előzetes regisztrációhoz kötött. Egy nevezés egy legfeljebb 6 fős asztaltársaságra vonatkozik! Összesen 20 csapat jelentkezését tudjuk fogadni a versenyre.

Regisztrálni az alábbi linken lehetséges: <https://veb2023.typeform.com/to/iYsOYSi0>

A Versenyre való jelentkezés határideje: 2024. június 14.

**A jelentkezés előtt, kérlek, figyelmesen olvassátok el a Versenyszabályzatot.**